techiaith/cofnodycynulliad_en-cy huggingface dataset:
English: Thank you, Minister, for all the work that you and your officials are doing at this time. Headteachers, teaching staff and of course parents and young people have been able to adapt amazingly during this time. I know that many teachers and staff are going above and beyond to make sure their pupils continue to learn and are staying safe, and this can't be underestimated. When we're finally able to ease pupils back safely to school, clear and reassuring communication will be crucial. Parents and staff must be reassured of their safety, and everyone must understand the reasoning behind why some children may return before others. You've mentioned in your statement that communication is key to transition as smoothly as possible. What procedures will be put in place to ensure that those young people who find school a refuge, and the teaching workforce who have been through so much, will be supported in the weeks and months ahead, following their return to school?
Welsh: Diolch, Gweinidog, am yr holl waith yr ydych chi a'ch swyddogion yn ei wneud ar hyn o bryd. Mae penaethiaid, staff addysgu ac wrth gwrs rhieni a phobl ifanc wedi gallu addasu'n rhyfeddol yn ystod y cyfnod hwn. Rwy'n gwybod bod llawer o athrawon a staff yn gwneud llawer mwy nag y gofynnir ganddynt i wneud yn siŵr bod eu disgyblion yn parhau i ddysgu ac yn cadw'n ddiogel, ac ni ellir tanbrisio hyn. Pan fyddwn ni o'r diwedd yn gallu anfon disgyblion yn ôl yn raddol ac yn ddiogel i'r ysgol, bydd cyfathrebu clir a phendant yn hanfodol. Rhaid i rieni a staff fod yn dawel eu meddwl ynghylch eu diogelwch, a rhaid i bawb ddeall y rhesymeg y tu ôl i'r ffaith y bydd rhai plant yn dychwelyd cyn eraill. Rydych chi wedi sôn yn eich datganiad bod cyfathrebu'n allweddol er mwyn i'r cyfnod trosi fod mor esmwyth â phosibl. Pa weithdrefnau a roddir ar waith i sicrhau y bydd y bobl ifanc hynny sy'n gweld ysgol yn lloches, a'r gweithlu addysgu sydd wedi bod drwy gymaint, yn cael cymorth yn ystod yr wythnosau a'r misoedd nesaf, ar ôl iddyn nhw ddychwelyd i'r ysgol?
English: Thank you, Jayne. You'll be aware that yesterday I published the five principles that would aid my thinking with regard to what the next phase of education in Wales will look like during this pandemic, recognising that over 500 schools and settings are open every day already. The first of those principles is the safety, the mental, emotional and physical well-being of the staff in those schools, and the children and young people who attend them, and that is the overriding priority. But you're right: principle No. 3 talked about having the confidence of parents and staff and students, and that's about sharing with them the evidence on which we are taking these decisions, giving them information, and also allowing time for them to plan so that they can make the necessary arrangements and adjustments. And, of course, going back into school, we will have to recognise, for staff and students alike, that there will have to be a period of readjustment, where we really focus on the mental health and well-being of those children before we can begin to get them back into learning. What we know about good pedagogy is that getting the well-being right is the first step to ensuring that children can learn, and we will need to reflect that when students begin to return to school.
Welsh: Diolch, Jayne. Byddwch yn gwybod fy mod wedi cyhoeddi ddoe y pum egwyddor a fyddai'n fy helpu i feddwl am sut olwg fydd ar gam nesaf addysg yng Nghymru yn ystod y pandemig hwn, gan gydnabod bod dros 500 o ysgolion a lleoliadau ar agor bob dydd eisoes. Y cyntaf o'r egwyddorion hynny yw diogelwch, lles meddyliol, emosiynol a chorfforol y staff yn yr ysgolion hynny, a'r plant a'r bobl ifanc sy'n eu mynychu, a dyna'r brif flaenoriaeth. Ond rydych chi'n iawn: soniodd egwyddor Rhif 3 am ffydd rhieni a staff a myfyrwyr, ac mae hynny'n ymwneud â rhannu'r dystiolaeth sy'n sail i'r penderfyniadau hyn â nhw, rhoi gwybodaeth iddyn nhw, a hefyd caniatáu amser iddyn nhw gynllunio fel y gallant wneud y trefniadau a'r addasiadau angenrheidiol. Ac, wrth gwrs, mynd yn ôl i'r ysgol, bydd rhaid i ni gydnabod, ar gyfer staff a myfyrwyr fel ei gilydd, y bydd yn rhaid cael cyfnod o ailaddasu, pryd y byddwn yn canolbwyntio o ddifrif ar iechyd meddwl a lles y plant hynny cyn y gallwn ni ddechrau eu dysgu drachefn. Yr hyn yr ydym yn ei wybod am addysgeg dda yw mai cael lles yn iawn yw'r cam cyntaf tuag at sicrhau bod plant yn gallu dysgu, a bydd angen inni adlewyrchu hynny pan fydd myfyrwyr yn dechrau dychwelyd i'r ysgol.
English: Thank you very much, Deputy Presiding Officer. I have a question on supply teachers, who do crucial work in schools the length and breadth of Wales, but many of them have found themselves falling between many stools at the moment, as the Minister is aware, and can't access support, having lost their employment during this period. So, may I ask the Minister to publish clear guidance, so that there is no ambiguity in this area, so that we know exactly whose responsibility it is to provide support to supply teachers, and that schools and supply teacher agencies and local authorities know exactly what responsibilities they have and what scope exists for them to ensure that these valuable supply teachers are supported through this period?
Welsh: Diolch yn fawr iawn, Dirprwy Lywydd. Cwestiwn sydd gennyf i ynglŷn ag athrawon llanw, athrawon sydd yn gwneud gwaith allweddol iawn mewn ysgolion ar hyd a lled Cymru, ond mae llawer ohonyn nhw wedi canfod eu hunain yn syrthio rhwng sawl stôl ar hyn o bryd, fel mae'r Gweinidog yn ei wybod, ac yn methu â chael cefnogaeth ar ôl iddyn nhw golli eu cyflogaeth yn ystod y cyfnod yma. A gaf i ofyn i'r Gweinidog i gyhoeddi canllawiau cwbl eglur, fel nad oes yna unrhyw amryfusedd yn y fan hyn, fel ein bod ni'n gwybod yn union cyfrifoldeb pwy ydy cynnig cefnogaeth i athrawon llanw, a bydd ysgolion ac asiantau athrawon llanw ac awdurdodau lleol yn gwybod yn union beth ydy'r cyfrifoldebau sydd arnyn nhw a beth ydy'r sgôp sydd ganddyn nhw i sicrhau bod yr athrawon llanw gwerthfawr yma yn cael eu cefnogi drwy'r cyfnod hwn?
English: [ Inaudible.] - schools in Wales should close in response to COVID-19, with the exception of making provision for children who are vulnerable or whose parents are critical to the COVID-19 response. You said that vulnerable children include those with care and support plans and statements of special educational needs, and I commend all the staff on the rotas for this, including my youngest son. How do you respond, therefore, to the probation officer living in Wrexham who contacted me this morning, whose autistic son meets the criteria but has not been allowed any educational provision since the start of the crisis because, quote, 'The headteacher's refusing to open special provision for disabled children'? Or the Flintshire mother who contacted me last night, whose daughter has severe autism, severe learning disability and ADHD and also meets the criteria, who told me that 'even though we're in our sixth week of lockdown, there's still been no news on when a hub is opening'?
Welsh: [ Anhyglyw.] - dylai ysgolion yng Nghymru gau mewn ymateb i COVID-19, ac eithrio gwneud darpariaeth ar gyfer plant sy'n agored i niwed neu blant y mae eu rhieni yn rhan hanfodol o'r ymateb i COVID-19. Fe ddywedsoch fod plant sy'n agored i niwed yn cynnwys y rhai sydd â chynlluniau gofal a chymorth a datganiadau o anghenion addysgol arbennig, ac rwy'n cymeradwyo'r holl staff ar y rotâu ar gyfer hyn, gan gynnwys fy mab ieuengaf. Sut ydych yn ymateb, felly, i'r swyddog prawf sy'n byw yn Wrecsam a gysylltodd â mi y bore yma, sydd â mab awtistig sy'n bodloni'r meini prawf ond nad yw wedi cael unrhyw ddarpariaeth addysgol ers dechrau'r argyfwng oherwydd, yng ngeiriau'r rhiant, bod y pennaeth yn gwrthod agor darpariaeth arbennig ar gyfer plant anabl? Neu'r fam o Sir y Fflint a gysylltodd â mi neithiwr, y mae gan ei merch awtistiaeth ddifrifol, anabledd dysgu difrifol ac ADHD ac sydd hefyd yn bodloni'r meini prawf, a ddywedodd wrthyf, er ein bod yn ein chweched wythnos o gyfyngiadau symud, nid oes newyddion o hyd ynghylch pryd y bydd canolfan yn agor?
English: We are urging all local authorities to ensure that they have specialist provision available, and the vast, vast majority of them do. We are very clear that there should be specialist provision in place to meet the needs of parents, and that has been successfully done in many areas. But also, let us be clear that, even where a child has a statement of special educational needs and a care and support plan, it may be parental choice for their children not to attend a setting. And, because we're working out of hubs, sometimes that hub model is not appropriate for a child, because they would be faced with, perhaps, a rota of teachers in an unfamiliar setting, which, actually, could be detrimental to their well-being. But the expectation is for all local authorities to provide specialist provision. What I would say, Mark, is, if you have those cases, then you should pass them on to me and I will raise them with the county councils and the LEAs involved.
Welsh: Rydym yn annog pob awdurdod lleol i sicrhau bod ganddyn nhw ddarpariaeth arbenigol ar gael, ac mae'r mwyafrif helaeth ohonyn nhw yn gwneud hynny. Rydym yn glir iawn y dylai fod darpariaeth arbenigol ar gael i ddiwallu anghenion rhieni, ac fe wnaed hynny yn llwyddiannus mewn llawer lle. Ond hefyd, gadewch i ni fod yn glir, hyd yn oed pan fydd gan blentyn ddatganiad o anghenion addysgol arbennig a chynllun gofal a chymorth, efallai mai dewis y rhieni yw i'r plant beidio â mynychu lleoliad. Ac, oherwydd ein bod ni'n gweithio allan o ganolfannau, weithiau nid yw model y ganolfan honno'n briodol ar gyfer plentyn, oherwydd byddai'n rhaid iddyn nhw, efallai, wynebu rota o athrawon mewn lleoliad anghyfarwydd, a allai, mewn gwirionedd, fod yn niweidiol i'w lles. Ond y disgwyl yw i bob awdurdod lleol gynnig darpariaeth arbenigol. Yr hyn y byddwn i'n ei ddweud, Mark, yw, os oes gennych y cyfryw achosion hynny, yna dylech eu trosglwyddo i mi a byddaf yn eu codi gyda'r cynghorau sir a'r awdurdodau addysg lleol dan sylw.
English: Minister, I was delighted to hear that Wales was the first nation in the UK to announce that we will be providing free school meals to eligible pupils throughout the summer, by providing that £33 million to our local authorities, and that local authorities will have the flexibility to deliver the roughly £20 per child per week in the way that works best locally. And you've laid out three possibilities, namely vouchers paid to the families, a transfer of funds to the bank accounts through BACS accounts, or the actual, physical delivery of food to the families of eligible pupils. Could I ask, Minister, whether you recognise the additional value of schools keeping in touch with some pupils through the physical delivery of food, not only for the nutritional value, of course, but because some pupils and some families in particular will benefit from the continued contact, albeit in a very different context, with the very people who are now delivering to some of our most vulnerable families and children, namely the headteachers, the teaching staff, and the school staff of some of our schools who have now taken on this role? And would she join me in thanking those members of school staff who've agreed to do this? These see it as an extension of their normal pastoral role. This crisis has brought out the very best in many of us, and some of the hidden heroes are the school staff and the headteachers who are striving to help those families who need it most right now most of all. They deserve our praise and our thanks.
Welsh: Gweinidog, roeddwn wrth fy modd yn clywed mai Cymru oedd y wlad gyntaf yn y DU i gyhoeddi y byddwn yn darparu prydau ysgol am ddim i ddisgyblion cymwys drwy gydol yr haf, drwy ddarparu'r £33 miliwn hwnnw i'n hawdurdodau lleol, ac y bydd gan awdurdodau lleol yr hyblygrwydd i ddarparu gwerth tua £20 y plentyn yr wythnos yn fras yn y ffordd sy'n gweithio orau'n lleol. Ac rydych chi wedi amlinellu tri phosibilrwydd, sef talebau a delir i'r teuluoedd, trosglwyddo arian i'r cyfrifon banc drwy gyfrifon BACS, neu ddanfon bwyd i deuluoedd disgyblion cymwys. A gaf i ofyn, Gweinidog, a ydych yn cydnabod gwerth ychwanegol ysgolion sy'n cadw mewn cysylltiad â rhai disgyblion drwy ddarparu bwyd yn uniongyrchol, nid yn unig ar gyfer gwerth maethol, wrth gwrs, ond oherwydd y bydd rhai disgyblion a rhai teuluoedd yn arbennig yn elwa o'r cyswllt parhaus, er bod hynny mewn cyd-destun gwahanol iawn, gyda'r union bobl hynny sydd bellach yn cyflenwi i rai o'n teuluoedd a phlant mwyaf agored i niwed, sef y penaethiaid, y staff addysgu, a staff ysgolion rhai o'n hysgolion sydd bellach wedi ymgymryd â'r swyddogaeth hon? Ac a wnaiff hi ymuno â mi i ddiolch i'r Aelodau hynny o staff ysgol sydd wedi cytuno i wneud hyn? Mae'r rhain yn ei weld fel estyniad o'u swyddogaeth fugeiliol arferol. Mae'r argyfwng hwn wedi amlygu'r gorau mewn llawer ohonom ni, a rhai o'r arwyr cudd yw staff yr ysgol a'r penaethiaid sy'n ymdrechu i roi cymorth i'r teuluoedd hynny sydd ei angen fwyaf nawr. Maen nhw'n haeddu ein canmoliaeth a'n diolch.
English: Minister, I wanted to ask about the higher education sector, please. The main emphasis has been on ensuring continuation of education in our school sector, particularly the need to prioritise what year 12 students will do for A-levels, but can I ask you what consideration has been given in forward planning for the future to ensuring that we reduce as much as possible the interruption to work-based learning, apprenticeships and colleges? And, in turning to mental health support, can you please ensure that further education will have the same access to mental health support services in order to deal with the impact of the current crisis, just as schools have? Finally, what is your assessment of the broader impact of coronavirus on the number of HE students, and what will the implications of that be in the context of the vulnerable financial position of Welsh universities in the year to come?
Welsh: Gweinidog, rwyf fi eisiau gofyn rhywbeth am y sector addysg uwch, plîs. Mae'r prif sylw wedi bod ar sicrhau parhad mewn addysg yn y sector ysgolion, yn enwedig bod angen blaenoriaethu beth mae disgyblion blwyddyn 12 yn ei wneud ar gyfer lefel A, ond gaf i ofyn pa ystyriaeth sydd, wrth gynllunio'r dyfodol, ar sicrhau amharu cyn lleied â phosibl ar ddilyniant dysgu yn y meysydd dysgu seiliedig ar waith, prentisiaethau a cholegau? Ac a throi at gefnogaeth iechyd meddwl, allwch chi plîs sicrhau y bydd addysg bellach yn cael yr un mynediad at wasanaethau cefnogaeth iechyd meddwl i ddelio ag effaith yr argyfwng presennol yn yr un modd ag ysgolion? Yn olaf, beth yw eich asesiad o effaith mwy eang y coronafeirws ar niferoedd myfyrwyr addysg uwch, a beth fydd goblygiadau hynny yng nghyd-destun sefyllfa ariannol bregus prifysgolion Cymru yn y flwyddyn i ddod?
English: Deputy Presiding Officer, can you hear me?
Welsh: Dirprwy Lywydd, allwch chi fy nghlywed i?
English: Yes, that's fine, thank you. If you'd like to ask your question to the Minister.
Welsh: Gallaf, mae hynny'n iawn, diolch. Gofynnwch eich cwestiwn i'r Gweinidog.
English: Thank you very much, Deputy Presiding Officer, and thank you, Minister, for your statement. I would like to ask about the effect of lockdown on the provision of skills training in the further education sector. Qualifications Wales has announced that steps will be taken to award vocational qualifications this summer for learners impacted by the virus emergency. Could the Minister give me more details about the process and timescales in delivering these calculated results in the best interests of apprentices and those undertaking traineeships in Wales? Following on from this point, could you provide some indications of when face-to-face instruction could be phased in, and when we can expect the reintroduction of assessments of vocational competence, especially in key skill sectors? Some further education staff have seen an increased workload due to learners needing extra mental health support and guidance during this difficult time. Minister, maintaining the same number of staff is essential to supporting learners to continue their studies and keep them engaged, though staff availability and staff safety are also very crucial at this crucial time.
Welsh: Diolch yn fawr iawn, Dirprwy Lywydd, a diolch, Gweinidog, am eich datganiad. Hoffwn i ofyn am effaith cyfyngiadau symud ar ddarparu hyfforddiant sgiliau yn y sector addysg bellach. Mae Cymwysterau Cymru wedi cyhoeddi y bydd camau'n cael eu cymryd i ddyfarnu cymwysterau galwedigaethol yr haf hwn i ddysgwyr y mae argyfwng y feirws wedi effeithio arnyn nhw. A wnaiff y Gweinidog roi mwy o fanylion i mi am y broses a'r amserlenni ar gyfer cyflwyno'r canlyniadau hyn a gyfrifir er budd gorau prentisiaid a'r rhai sy'n ymgymryd â hyfforddeiaethau yng Nghymru? Yn ychwanegol at y pwynt hwn, a wnewch chi roi rhywfaint o syniad o ran pryd y gellid cyflwyno hyfforddiant wyneb yn wyneb yn raddol, a phryd y gallwn ddisgwyl i asesiadau cymhwysedd galwedigaethol gael eu hailgyflwyno, yn enwedig mewn sectorau sgiliau allweddol? Mae rhai staff addysg bellach wedi gweld cynnydd yn eu llwyth gwaith oherwydd bod angen cymorth ac arweiniad ychwanegol ar gyfer iechyd meddwl y dysgwyr yn ystod y cyfnod anodd hwn. Gweinidog, mae cynnal yr un nifer o staff yn hanfodol i gefnogi dysgwyr i barhau â'u hastudiaethau a'u cadw'n brysur, er bod faint y mae staff ar gael a diogelwch staff yn hollbwysig hefyd ar yr adeg dyngedfennol hon.
English: Can I ask you to wind up, please? I know you've had difficulty getting in. Wind up, please.
Welsh: A gaf i ofyn i chi gloi, os gwelwch yn dda? Rwy'n gwybod eich bod wedi cael anhawster i ddod i mewn. Gorffennwch, os gwelwch yn dda.
English: Will you please, Minister, agree to address the next funding round, as failure to do so would mean a waste of funded activity that has already taken place with a consequential damaging effect on the skills gap in Wales?
Welsh: A fyddech cystal, Gweinidog, â chytuno i fynd i'r afael â'r cylch cyllid nesaf, gan y byddai methu â gwneud hynny yn golygu bod gweithgarwch a ariennir sydd eisoes wedi digwydd yn wastraff ac y bydd effaith niweidiol yn sgil hynny ar y bwlch sgiliau yng Nghymru?
English: Deputy Presiding Officer, I think I have, in previous answers to colleagues this afternoon, addressed some of the points that Mr Asghar has raised. I would just repeat: with regard to qualifications, Qualifications Wales are very clear on their website about how they will award vocational qualifications. Where a calculated grade is possible, that will happen. Where calculation is not possible, consideration should be given to adapting existing assessments, and that too will happen. But for some - and Mr Asghar talked about professional competencies - that may have to be delayed, but we are working with the sector very closely to ascertain ways around this. It is true to say that it may not be possible for some of those technical assessments to be carried out in the current conditions, but we will keep that under review. As I said earlier, we have given assurance to colleges around the nature of their funding going forward, and we have made £2 million available to support mental health initiatives in FE. I would like to commend the sector for the excellent work that they have been doing keeping in touch with their learners, especially their most vulnerable learners. They have been very good at doing so.
Welsh: Dirprwy Lywydd, rwy'n credu fy mod i, mewn atebion blaenorol i fy nghyd-Aelodau y prynhawn yma, wedi mynd i'r afael â rhai o'r pwyntiau y mae Mr Asghar wedi eu codi. Byddaf yn ailadrodd: o ran cymwysterau, mae Cymwysterau Cymru yn glir iawn ar ei wefan am y ffordd y byddan nhw'n dyfarnu cymwysterau galwedigaethol. Pan fo modd cyfrifo gradd, bydd hynny'n digwydd. Pan nad oes modd cyfrifo, dylid ystyried addasu asesiadau presennol, a bydd hynny yn digwydd hefyd. Ond i rai - a soniodd Mr Asghar am gymwyseddau proffesiynol - mae'n bosibl y bydd yn rhaid gohirio hynny, ond rydym yn gweithio'n agos iawn gyda'r sector i ganfod ffyrdd o amgylch hyn. Mae'n wir dweud na fydd yn bosibl, efallai, i rai o'r asesiadau technegol hynny gael eu cynnal o dan yr amodau presennol, ond byddwn yn parhau i adolygu hynny. Fel y dywedais yn gynharach, rydym wedi rhoi sicrwydd i golegau ynghylch natur eu cyllid wrth symud ymlaen, ac rydym wedi sicrhau bod £2 miliwn ar gael i gefnogi mentrau iechyd meddwl ym maes addysg bellach. Hoffwn i ganmol y sector am y gwaith rhagorol y mae wedi bod yn ei wneud i gadw mewn cysylltiad â'r dysgwyr, yn arbennig y dysgwyr mwyaf agored i niwed. Maen nhw wedi bod yn gwneud hynny yn dda iawn.
English: Item 5 on our agenda this afternoon is a statement by the Minister for Housing and Local Government on coronavirus, so I call on the Minister for Housing and Local Government, Julie James.
Welsh: Eitem 5 ar ein hagenda y prynhawn yma yw datganiad gan y Gweinidog Tai a Llywodraeth Leol ar y coronafeirws, felly galwaf ar y Gweinidog Tai a Llywodraeth Leol, Julie James.
English: I will need to ask you to draw your first question to an end.
Welsh: Bydd angen i mi ofyn i chi ddirwyn eich cwestiwn cyntaf i ben.
English: And, secondly, I'd like to know what advice and assistance is being given to allow builders, especially SMEs, to operate with appropriate social distancing, so that vital repairs and maintenance in particular can be undertaken? This is very important to sustain people at home, and much vital building has obviously been put on hold. And what measures are in place to ensure fire safety in high-rise buildings now that people are staying at home nearly all day, and, therefore, just because of the number of hours they are there, are at more risk? The Minister will know that the more tests that are being done on cladding materials, the more problems that seem to be arising. So, what are we doing to ensure the health and well-being of those residents of tower blocks and the like?
Welsh: Ac, yn ail, hoffwn i wybod pa gyngor a chymorth sy'n cael eu rhoi i ganiatáu i adeiladwyr, yn enwedig busnesau bach a chanolig, weithredu gyda phellterau cymdeithasol priodol, er mwyn gallu ymgymryd â gwaith atgyweirio a chynnal a chadw hanfodol yn arbennig? Mae hyn yn bwysig iawn er mwyn cynnal pobl gartref, ac mae'n amlwg bod llawer o waith adeiladu hanfodol wedi ei ohirio. A pha fesurau sydd ar waith i sicrhau diogelwch rhag tân mewn adeiladau uchel gan fod pobl yn aros gartref bron trwy'r dydd, ac felly, oherwydd nifer yr oriau maen nhw yno, eu bod nhw mewn mwy o berygl? Bydd y Gweinidog yn gwybod po fwyaf o brofion sy'n cael eu cynnal ar ddeunyddiau cladin, y mwyaf o broblemau sy'n codi i bob golwg. Felly, beth ydym ni'n ei wneud i sicrhau iechyd a lles y preswylwyr hynny sy'n byw mewn tyrau a'u tebyg?